
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 49
                                                               din 31 martie 2016
                                        PRIVIND ATRIBUIREA UNUI NUME DE STRADĂ 
 ÎN MUNICIPIUL  SIGHIŞOARA, CARTIER TÂRNAVA II


Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 8387/24.03.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere realizarea de către numiţii OLTEAN NICU DANIEL şi DANA OTILIA, în calitate de beneficiari, a unui Plan Urbanistic de Detaliu pentru « LOTIZARE ŞI AMPLASARE CASE DE LOCUIT, CARTIER TÂRNAVA II », aprobat prin Hotărârea Consiliului Local Sighişoara nr. 223/21.12.2010, respectiv realizarea unei noi zone de locuit cu 7 case şi a unei noi artere de circulaţie în Sighişoara, Cartierul Târnava II ;

Văzând necesitatea atribuirii unui nume de stradă acestei noi zone de locuit realizată în Sighişoara, Cartierul Târnava II ;

Ţinând cont de solicitările formulate de beneficiari, de atribuire număr administrativ şi adresă pentru imobilele deţinute de către aceştia în această zonă nouă de locuit ;


Luând în considerare faptul că, toate străzile din cartierul Târnava II au nume de flori(de ex. Aleea Margaretelor, str. Trandafirilor, str. Daliilor), fapt pentru care, se impune, pentru a fi consecvenţi, ca şi pentru această zonă nouă de locuit, respectiv arteră de circulaţie nou realizată în Sighişoara, Cartier Târnava II, să fie atribuit tot un nume de floare, respectiv, strada Orhideelor;

Având în vedere prevederile Ordonanţei Guvernului nr. 63/2002 privind atribuirea sau schimbarea de denumiri, cu modificările şi completările ulterioare, cu precădere cele ale art. 2 lit. d);

Având în vedere Raportul de specialitate al Compartimentului Urbanism, Disciplina în Construcţii, Patrimoniu Unesco, înregistrat cu nr. 8385/24.03.2016, prin care se propune atribuirea unui nume de stradă zonei de locuit, respectiv arterei de circulaţie nou realizată în Sighişoara, Cartier Târnava II, respectiv, strada Orhideelor, îndeplinindu-se prevederile legale în acest sens; 
Având în vedere avizele favorabile ale comisiilor de buget, urbanism, socială şi juridică;

În baza art. 36  alin. (2) lit. ”c”, alin. (5) lit. “d”, art. 45 alin. (1) şi a art. 115 alin. (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,
        HOTĂRĂŞTE:
Art. 1. Se atribuie zonei de locuit, respectiv arterei de circulaţie nou realizată în Sighişoara, Cartier Târnava II, denumirea de strada Orhideelor, conform planului de situaţie anexat, care face parte integrantă din prezenta hotărâre.

Art. 2. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara şi Compartimentul Urbanism, Disciplina în Construcţii, Patrimoniu Unesco din cadrul Municipiului Sighişoara.

Art. 3. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

             Iosif Marin
  Contrasemnează/Avizat pentru legalitate

           SECRETAR,



             Anca Bizo

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  2 ex. Compartimentul Urbanism, Disciplina în Construcţii, Patrimoniu Unesco;

  1 ex. Direcţia Administrarea Patrimoniului;

  1 ex. Direcţia Relaţii Publice şi Comunicare;

  1 ex. Biroul Public Cadastru şi Agricultură;
  1 ex. Serviciul Administraţie Publică Locală;

  1 ex. S.P.C.L.E.P.
13 ex. 

B.A.

